SET สัปดาห์หน้า Sideway ระวังแรงเทขายระยะสั้น
โบรกฯมอง SET สัปดาห์หน้า Sideway ระวังแรงเทขายระยะสั้นหลังแผนเลือกตั้งในประเทศถูกเลื่อน
29 ม.ค. 2561

Weekly outlook : Sideway แนวต้าน 1,848/1,855 จุด รับ 1,803/1,796 จุด
บล.โนมูระ พัฒนสิน ระบุในบทวิเคราะห์ว่า ภาพการลงทุนสัปดาห์หน้า (29 ม.ค. – 2 ก.พ.) คาดตลาด Sideway เนื่องจากตลาดปรับตัวขึ้นมาค่อนข้างแรงราว +7% นับตั้งแต่ 6 ธ.ค. 2017 จนถึงปัจจุบัน และทดสอบดัชนีเป้าหมายกรณีฐานที่ 1,848 จุด ดังนั้นระยะสั้นอาจมีแรงขายทำกำไรออกมาผสานกับแผนการเลือกตั้งที่ถูกเลื่อนไปอีก 90 วัน จากเดิมเดือน พ.ย. 2018 เป็น ก.พ. 2019 ซึ่งปัจจัยดังกล่าวส่งผลให้ทิศทาง Fund Flows เริ่มผันผวน
โดยสัปดาห์ที่ผ่านมานักลงทุนต่างชาติขายสุทธิในตลาดหุ้นไทยราว 40 ล้านเหรียญสหรัฐฯ (สิ้นสุดวันพฤหัส) กดดันการลงทุนโดยรวมในระยะสั้น แต่อย่างไรก็ตาม แนวโน้มค่าเงินบาทยังคงแข็งค่าต่อเนื่อง รับเศรษฐกิจไทยเติบโตดีขึ้น ทั้งภาคการส่งออกการท่องเที่ยวและการบริโภค รวมถึงดุลการค้าที่เกินดุลอย่างต่อเนื่อง หนุนให้ Nomura มองค่าเงินบาทจะแข็งค่าสู่ระดับ 30.8 บาท/เหรียญในปี 2018 และ 2019 เพิ่ม Sentiment บวกต่อการลงทุนในตลาดหุ้นไทยระยะกลางและยาวได้ ทำให้ตลาดจะมีฐานรับเชิงพื้นฐานที่แข็งแรงบริเวณ 1,800 จุด+/-
ส่วนปัจจัยอื่นๆที่น่าติดตามในสัปดาห์นี้ คือ 1) การประชุม FOMC 30 – 31 ม.ค.นี้ Nomura คาด FED คงอัตราดอกเบี้ยที่ระดับเดิมและไม่มีการออกมาตรการเพิ่มเติม 2) รายงานอัตราเงินเฟ้อไทยเดือน ม.ค. วันที่ 1ก.พ. นี้ Consensus คาดจะเติบโตราว 0.74%
&lt;&lt;&lt;คลิกเพื่อดูรายละเอียด&gt;&gt;&gt;